ທູດສະຫະລັດຮຽກຮ້ອງຈີນ ໃຫ້ປ່ອຍຕົວ ທະນາຍຄວາມດ້ານສິດທິມະນຸດ
ສານ​ປັກ​ກິ່ງ​ແຫ່ງ​ນຶ່ງ ​ໄດ້​ຕັດສິນ ​ທະນາຍ​ອາຍຸ 51 ປີ ຄົນ​ນີ້ ​ເມື່ອ​ວັນ​ອັງຄານ​ຜ່ານ​ມາ ​ໃຫ້​ຈໍາ​ຄຸກ​ ສອງ​ປີ ກັບ​ແປດ​ເດືອນ.
ເອກອັກຄະລັດຖະທູດສະຫະລັດ ປະຈໍາປະເທດຈີນ ຮຽກຮ້ອງໃຫ້ ຈີນຈົ່ງປ່ອຍຕົວທ່ານນາງ Ni Yulan ທະນາຍຄວາມດ້ານສິດ ທິມະນຸດ ທີ່ພິການແລະສາມີ ຂອງທ່ານນາງທີ່ຖືກຈໍາຄຸກເມື່ອ ອາທິດຜ່ານມາ ໃນຂໍ້ຫາສ້າງ ຄວາມປັ່ນປ່ວນ ແລະຫລອກລວງ ສານປັກກິ່ງແຫ່ງນຶ່ງ ໄດ້ຕັດສິນ ທະນາຍອາຍຸ 51 ປີ ຄົນນີ້ ເມື່ອ ວັນອັງຄານຜ່ານມາ ໃຫ້ຈໍາຄຸກ ສອງປີ ກັບແປດເດືອນ ສາມີ ຂອງທ່ານນາງ ຄື Dong Jiqin ກໍໄດ້ຖືກຕັດສິນຈໍາຄຸກສອງປີ ໃນຂໍ້ຫາທໍານອງດຽວກັນ ທ່ານ Gary Locke ເອກອັກຄະລັດຖະທູດສະຫະລັດໄດ້ອອກຖະແຫຼງການສະບັບນຶ່ງເມື່ອ ວັນຈັນວານນີ້ ເວົ້າວ່າ ທ່ານເປັນຫ່ວງຫລາຍກ່ຽວກັບ ຄໍາພິພາກສາດັ່ງກ່າວຂອງສານນັ້ນ ຍ້ອນສຸຂະພາບແລະສະວັດດີພາບຂອງທະນາຍ Ni ໂດຍສະເພາະແລ້ວ ກໍແມ່ນຕໍ່ໜ້າການ ຖືກປະຕິບັດຕໍ່ ຢ່າງຮຸນແຮງ ທີ່ທ່ານນາງໄດ້ຮັບ ໃນອະດີດຜ່ານມານັ້ນ ເອກອັກຄະລັດຖະທູດ Locke ກ່າວວ່າ ນອກນີ້ ທ່ານຍັງເປັນທຸກຮ້ອນນໍາລູກສາວຂອງ ສາມີພັນລະຍາດັ່ງກ່າວ ທີ່ຖືກກັກບໍລິເວນ ໂດຍບໍ່ໄດ້ກະທໍາຜິດຫຍັງນັ້ນ